ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
- privind aprobarea proiectului “Desființare construcții C1, C2, C3, construire și dotare clădire pentru învățământul antepreșcolar și preșcolar în orașul Boldești-Scăeni, județul Prahova” precum și a cheltuielilor aferente acestuia

Analizând proiectul de hotărâre înregistrat sub nr.126/19.08.2025 privind aprobarea proiectului “Desființare construcții C1, C2, C3, construire și dotare clădire pentru învățământul antepreșcolar și preșcolar în orașul Boldești-Scăeni, județul Prahova” precum și a cheltuielilor aferente acestuia, iniţiat de primarul oraşului,
Având în vedere:
- referatul de aprobare, înregistrat sub nr.13611/18.08.2025, prin care primarul oraşului propune aprobarea proiectului “Desființare construcții C1, C2, C3, construire și dotare clădire pentru învățământul antepreșcolar și preșcolar în orașul Boldești-Scăeni, județul Prahova” precum și a cheltuielilor aferente acestuia;
- rapoartele de specialitate întocmite de compartimentele de resort, înregistrate sub nr.13612/18.08.2025 și nr.13655/18.08.2025;
[bookmark: _Hlk206494112]- Ghidul Solicitantului pentru Programul Regional Sud-Muntenia 2021-2027 Prioritatea de investiție 5 - O regiune educată, Obiectiv specific 4.2 - Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online, Operațiunea A- Sprijin acordat învățământului antepreșcolar și preșcolar pentru îmbunătățirea accesului egal la servicii de calitate și incluzive în educație, inclusiv prin promovarea rezilienței pentru educația și formarea la distanță și online (FEDR), apelul de proiecte nr PRSM/318/PRSM_P5/OP4/RSO4.2/PRSM_A1;
- solicitarea de clarificări nr.9997/AM/14.08.2025 primită de la AM_PRSM_Agenția pentru Dezvoltare Regională Sud Muntenia (ADR Sud Muntenia) înregistrată la UAT Oraș Boldești Scăeni cu nr.13552/14.08.2025;
- avizul Secretarului general, înregistrat sub nr.13675/19.08.2025; 
- avizele comisiilor de specialitate nr. 1 și nr. 2 – pentru dezvoltarea economico-socială şi de mediu, cooperarea interinstituţională pe plan intern şi extern, respectiv pentru administrarea domeniului public și privat, gestionarea serviciilor de interes local.
În temeiul prevederilor art. 129 alin. (2), lit. b), art.139 alin.(3) lit. d) și ale art.196, alin.(1), lit. a) din OUG nr.57/2019 privind Codul Administrativ, cu modificările şi completările ulterioare,

Consiliul Local al oraşului Boldeşti-Scăeni, întrunit în şedinţa publică ordinară în data de 19.08.2025, adoptă prezenta hotărâre:

Art.1. Se aprobă proiectul “Desființare construcții C1, C2, C3, construire și dotare clădire pentru învățământul antepreșcolar și preșcolar în orașul Boldești-Scăeni, județul Prahova” în vederea finanțării acestuia în cadrul Programului Regional Sud-Muntenia 2021-2027, Prioritatea de investiție 5 - O regiune educată, Obiectiv specific 4.2 - Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online, Operațiunea A- Sprijin acordat învățământului antepreșcolar și preșcolar pentru îmbunătățirea accesului egal la servicii de calitate și incluzive în educație, inclusiv prin promovarea rezilienței pentru educația și formarea la distanță și online (FEDR), apelul de proiecte nr PRSM/318/PRSM_P5/OP4/RSO4.2/PRSM_A1.
Art.2. Se aprobă valoarea totală a proiectului “Desființare construcții C1, C2, C3, construire și dotare clădire pentru învățământul antepreșcolar și preșcolar în orașul Boldești-Scăeni, județul Prahova”, în cuantum de 13.883.844,23 lei (inclusiv TVA 19%).
Art.3. Se aprobă contribuția proprie în proiect a valorii 3.964.358,82 lei, reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 198.389,72 lei, reprezentând cofinanțarea proiectului “Desființare construcții C1, C2, C3, construire și dotare clădire pentru învățământul antepreșcolar și preșcolar în orașul Boldești-Scăeni, județul Prahova”.
Art.4. Sumele reprezentând cheltuieli suplimentare ce pot apărea pe durata implementării proiectului “Desființare construcții C1, C2, C3, construire și dotare clădire pentru învățământul antepreșcolar și preșcolar în orașul Boldești-Scăeni, județul Prahova”, pentru implementarea proiectului în condiții optime, se vor asigura din bugetul local.
Art.5. Se vor asigura toate resursele financiare necesare implementării proiectului în condițiile rambursării/decontării ulterioare a cheltuielilor din instrumente structurale.
Art.6. În cazul în care se va primi finanțare, se va menține investiția realizată, asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia pe o perioadă de 5 ani de la data efectuării plății finale, în conformitate cu prevederile art. 65 din Regulamentul (UE) nr. 2021/1060.
Art.7. Se împuternicește dl. Dincă Florin Ionuț, in calitate de Primar, să semneze toate actele necesare şi contractul de finanţare în numele oraşului Boldești-Scăeni.
Art.8. Pe data adoptării prezentei hotărâri, art.5 din Hotărârea Consiliului Local nr.194/23.12.2024 își încetează valabilitatea.
Art.9. Prezenta hotărâre se comunică prin grija Serviciului programe, proiecte, peisagistică urbană, Serviciului buget, finanţe, contabilitate, impozite şi taxe, resurse umane şi salarizare şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

